Til: Enhet for lederstøtte

Dato: 15. mars 2019

# Skisse til utviklingsavtale –hovedutfordringer ved Det humanistiske fakultet

Vi viser til tidligere bestilling og møte 28. januar, samt oppdatert fremdriftsplan av 18. februar 2019.

Fakultetets forslag til den spesifikke delen av avtalens punkt 1 om avtalens formål, er følgende:

Fakultetet står overfor en krevende økonomisk situasjon i langtidsperioden som krever aktive grep nå for å redusere kostnader og øke inntekter fram i tid.

Det gjøres tiltak knyttet til å redusere personalkostander da dette utgjør den desidert største delen ab budsjettet (ca 90-95% på instituttnivå). Dette betyr at det flere ansettelser som vil bli satt på vent. I tillegg foretas det innstramminger knyttet til driftsutgifter.

HFS årsplan har de siste årene hatt som hovedfokus å styrke kvalitet og øke gjennomføring i utdanningene samt øke eksternfinansierte inntekter. Det er et langsiktig arbeid som vil bli videreført og hvor vi begynner å se resultater.

Det blir viktig for fakultetet at det er god kobling og sammenheng mellom utviklingsavtale, årsplan og strategisk plan, samt UiOs humaniorastrategi. Mangfold og digital humaniora blir viktige i fakultetets kommende planverk.

Våre innspill til utviklingsavtalen vil bidra til å spisse/konkretisere tiltak knyttet til potensialet for økte inntekter.

## Hovedutfordring utdanning: Arbeid med kvalitet i utdanning for bedre gjennomføring

### Bakgrunn og status

* Studentanalysen til HF viser at hovedutfordringen på bachelor er stort frafall fra studiene.
* HF har merket seg at tiltak for bedre gjennomføring tillegges stor vekt i etatsstyringen fra KD.
* Studietilbud på HF har opp mot 70% frafall.
* HF har gjennom mange år prøvd ut mange tiltak (123 tiltak gjennomgått av NIFU i 2013) som har hatt begrenset effekt på kvalitet og gjennomføring. Som et resultat av dette valgte fakultetet å «ta et skritt tilbake» og prioritere å fremskaffe fakta og et kunnskapsbasert grunnlag før nye tiltak ble vedtatt. Kunnskapsgrunnlag er viktig og påkrevet, men det er nødvendig for HF å også gå nye skritt i arbeidet med gjennomføring.

### Tiltak 1) Redusere overbooking

Hypotese: færre studenter som får tilbud om plass på utvalgte studier vil gi høyere inntakskvalitet, kan også gi bedre mulighet for oppfølging av studentene og dermed bedre gjennomføring. Vi ser at de med høyest karakterpoeng fra vgs statistisk sett har høyere gjennomføringsprosent. Ved å redusere i antall tilbud, vil de med lavest karakterpoeng ikke få opptak. Hvert år sender fakultetet betydelig flere tilbud enn antall plasser, fordi ikke alle som får tilbud om plass starter.

I 2018 reduserte vi antall tilbud noe og endte med 1855 møtt til 1891 plasser. Tilsvarende tall i 2017 var 2034 møtt til 1890 plasser. Fakultetet vil fortsette med en restriktiv overbooking med målsetning om å øke inntakskvaliteten. Dette kan strammes til inntil et visst punkt, hvor neste skritt vil være å redusere i opptaksrammen.

En slik restriktiv overbookingspolitikk kan bety at fakultetet ikke fyller opptaksrammen. Overbookingstall settes på bakgrunn av søkertall og erfaring fra tidligere år og det er umulig å sikre at antall møtt stemmer overens med rammen. Når fakultetet setter overbookingstall for 2019, vil vi være mest opptatt av å ikke overstige rammen.

i. Etablering av nullpunkt:

* Kullet som begynte høsten 2017

ii. Kvantitativ indikator som grunnlag for vurdering av resultatforbedring

* Inntakskvalitet

iii. Andre momenter som grunnlag for vurdering av a) Indikasjoner på om vi er på riktig vei b) Oppnådde resultater

* (ikke relevant)

iv. Oppfølging av tiltaket. Kort beskrivelse av hvordan man sikrer gjennomføring

* (ikke relevant)

v. Hva kjennetegner situasjonen når tiltaket er gjennomført

* Høyere inntakskvalitet på studentene.

### Tiltak 2) Obligatorisk oppmøte studiestart

Vi ser at mange av våre studenter ikke tar studiepoeng når de har kommet inn på en årsenhet eller et bachelorprogram. Sannsynligvis har de aldri vært på campus og har ingen intensjon om å begynne å studere på HF. Likevel er disse studentene med i tallene vi blir målt på, for eksempel studiepoeng per student og gjennomføring. På TF er det en ordning med obligatorisk oppmøte i studiestart, hvor studenter som ikke møter får studieretten trukket. Disse studenten telles ikke med i møtt-tallene.

HF ønsker å prøve ut det samme på utvalgte studieprogram.

i. Etablering av nullpunkt:

* 2018

ii. Kvantitativ indikator som grunnlag for vurdering av resultatforbedring

* Antall studieretter som inndras

iii. Andre momenter som grunnlag for vurdering av a) Indikasjoner på om vi er på riktig vei b) Oppnådde resultater

* Studiepoeng per student første semester for studentene på de aktuelle studietilbudene, sammenlignet med tidligere år (HF trenger i så fall hjelp til å fremskaffe disse tallene).

iv. Oppfølging av tiltaket. Kort beskrivelse av hvordan man sikrer gjennomføring

* Evaluere etter 1 år

v. Hva kjennetegner situasjonen når tiltaket er gjennomført

* Studieretter inndratt som resultat av manglende oppmøte i studiestartsuka.
* Mer reelle møtt-tall.

## Hovedutfordring forskning: Arbeid for økt internasjonal forskningsfinansiering og utfordringsdrevet forskning

### Bakgrunn og status

Siden HF allerede henter ut mye av sitt potensial for eksternfinansiering på tradisjonelle disiplinære grunnforskningsarenaer som Fripro og ERC/Marie Sklodowska Curie Actions, trenger vi å arbeide mer strategisk for å hente inn eksternfinansiering på andre arenaer. Her er tverrfaglighet som krysser fakultetsgrensene av stadig større betydning for å hente inn ekstern finansiering.

Vi ser dette i Horizon 2020, men også i finansiering fra Forskningsrådet. RITMO, vårt nyeste SFF er f.eks. et samarbeid mellom HF, SV og MN. Når Forskningsrådet ønsker at humaniora skal øke sin andel av den samlede tildelingen fra 3 til 5 % skal dette skje gjennom deltakelse i tematiske program som MILJØ, KLIMA og IKT-PLUSS, programmer der det er mindre sannsynlig at vi kan nå frem med rene humaniora-prosjekter.

HF har i flere år arbeidet for å øke det tverrfaglige samarbeidet innad i fakultetet. Våre forskere bruker også aktivt samarbeidsflaten som UiOs tre store satsinger tilbyr. UiO kan imidlertid stadig bidra inn i arbeidet med tverrfaglighet ved å skape flere faglige møteplasser og fjerne organisatoriske hindringer.

### Tiltak 1: Øke finansiering fra EU/ERC

* Av økende økonomisk betydning.
* Fakultetet er allerede inne i en positiv utvikling, men satsingen er ressurskrevende

#### Behov for drahjelp fra UiO:

* Videreføre ordningen med PES-midler ved UiO

i. Etablering av nullpunkt:

* Resultater EU/ERC-finansiering 2018

ii. Kvantitativ indikator som grunnlag for vurdering av resultatforbedring

* Resultater EU/ERC-finansiering

iii. Andre momenter som grunnlag for vurdering av a) Indikasjoner på om vi er på riktig vei b) Oppnådde resultater

* (Ikke relevant)

iv. Oppfølging av tiltaket. Kort beskrivelse av hvordan man sikrer gjennomføring

* Måle antall tilslag.

v. Hva kjennetegner situasjonen når tiltaket er gjennomført

* Økt EU/ERC-finansiering

### Tiltak 2: Økt satsning på samfunnsutfordringer og tematiske satsninger

* Av økende økonomisk betydning.
* HF bør bli bedre representert i de tematiske satsingene/ programmene/ utlysningene, lokalt (på UiO), nasjonalt (i NFR) og internasjonalt (i EU-systemet).

#### Behov for drahjelp fra UiO:

* Legge til rette for matchmaking på tvers av fakultetsgrensene
* At UiO sentralt legger vekt på målsettingen om at tematiske satsinger skal favne *hele* universitetet.

i. Etablering av nullpunkt:

* Resultater BOA og tematiske program 2018

ii. Kvantitative indikatorer som grunnlag for vurdering av resultatforbedring

* BOA-finansiering
* Programtilsagn tematiske program

iii. Andre momenter som grunnlag for vurdering av a) Indikasjoner på om vi er på riktig vei b) Oppnådde resultater

* Antall tilslag

iv. Oppfølging av tiltaket. Kort beskrivelse av hvordan man sikrer gjennomføring

* Matchmaking arena på UiO
* Fjerne organisatoriske hindringer på UiO
* Kobling mot arbeidslivsrelevans i utdanningen og ph.d. på UiO og fakultetet

v. Hva kjennetegner situasjonen når tiltaket er gjennomført

* Økt finansiering fra tematiske program

Med hilsen

Frode Helland  
Dekan Monica Bakken  
 Fakultetsdirektør